Koronaviruspendemia Belgiassa. Sininen, keltapalloinen käyrä uudet tapaukset. Vihreä parantuneet, punainen sairaana, musta kuolleet.
**Koronaviruspandemia Belgiassa** on osa koronaviruksen vuonna 2020 alkanutta maailmanlaajuista levittäytymistä. Kevään ja syksyn koronavirusaallot olivat Euroopan pahimpia.

Kevään 2020 aalto
-----------------

Ensimmäinen koronavirustapaus Belgiassa oli helmikuun alussa. Helmi-maaliskuun vaihteessa oli tautihuippu, jolloin sairaalaan joutui yhtenä päivänä 600. 13. huhtikuuta oli kuolleisuushuippu, jolloin 343 kuoli.*lähde?*

Enimmillään sairaalassa oli 5 500, joista tehohoidossa noin 1 250.*lähde?* Näihin aikoihin tuli yli 2 300 uutta tautitapausta päivässä. Huhtikuussa sairaalassa olleiden määrä aleni. Heinäkuussa 2020 näkyi tapausmäärissä taas hienoista nousua.

5. elokuuta mennessä Belgiassa oli todettu yli 70 000 tautitapausta ja koronavirukseen oli kuollut lähes 10 000. Sairaalaan oli joutunut yli 18 000.

Maan koronaviruskuolleisuus oli kesällä 2020 San Marinon jälkeen Euroopan toiseksi suurin, 0,85 promillea.

Syksyn 2020 aalto
-----------------

Lokakuussa Belgiaa koetteli suuri koronavirusaalto. Belgia sulki 19. lokakuuta 2020 ravintolat. Yöksi asetettiin ulkonaliikkumiskielto. 27. lokakuuta Liègen kaupungissa määrättiin oireettomasti hoitavat lääkärit hoitamaan koronaviruspotilaita. Joka neljännellä terveydenhoitoalan työntekijällä oli koronavirus. 29. lokakuuta kaupungin CHC Mont Legia-sairaala täyttyi, ja potilaita alettiin siirtää muun muassa Saksaan. Testatuista tapauksista kolmannes oli positiivisia. Kahden viikon aikana oli todettu 2 300 tartuntaa sataa tuhatta asukasta kohden. Koronavirusaalto oli pahempi kuin keväällä. Potilaita otettiin sairaaloihin 690 päivässä ja kuolleita oli 80–100 päivässä. Belgian terveydenhuollon arvioitiin romahtavan kymmenen päivän päästä. Liègen sairaalan lääkäri Devos kutsui Liégeä "Belgian Lombardiaksi".

Lauantaina 31. lokakuuta puolet tehohoitopaikoista oli täynnä koronaviruksen takia. Belgia julisti hätätilan. Laaja sulku aloitettiin Belgiassa 1. marraskuuta 2020.

Tuolloin oli sairaalassa noin 8200, joista tehohoidossa suunnilleen 1500.

Tartuntamäärät alkoivat nopeasti laskea kuun vaihteessa rajoitusten takia. Marras-lokakuun vaihteessa oli noin 1400 tartuntaa viikossa miljoonaa asukasta kohden, mutta 26. marraskuuta enää 230.

Koronatartunnan jäljityssovellus Coronalert
-------------------------------------------

Belgiassa on käytössä mobiilisovellus Coronalert koronatartunnan jäljitystä helpottamaan. Se on ladattavissa sekä Android että iPhone puhelimiin niiden sovelluskaupasta.

Sovellus toimii neljällä kielellä: englanniksi, hollanniksi, ranskaksi ja saksaksi. Sovellus käyttää puhelimen oletuskieltä. Jos se ei ole joku näistä neljästä, niin silloin kielenä on englanti.

Coronalertin kehittäminen on lähtenyt Belgian viranomaisten aloitteesta. Teknisen kehityksen toteuttivat belgialaiset yritykset DevSide ja Ixor. Sovelluksen tärkeät osat perustuvat saksalaiseen Corona-Warn-App sovellukseen, eurooppalaiseen avoimeen standardiin DP3T (Decentralized Privacy-Preserving Proximity Tracing) sekä Applen ja Googlen altistumisilmoitustekniikkaan.

Se on yhteensopiva usean eri EU-maan vastaavien sovellusten kanssa.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Koronaviruspandemia Belgiassa**.
Epidemiatilanne Belgiassa (flaamiksi)

Lähteet
-------

1. 1 2 3  World / Countries / Belgium *worldometers.info*. Viitattu 1.5.2021. (englanniksi)
2. ↑  Koronavirus lukuina *yle.fi*. Viitattu 8.5.2021.
3. 1 2  Belgium: new coronavirus patients in hospital 2020 *Statista*. Viitattu 5.8.2020. (englanniksi)
4. ↑  Belgium Coronavirus: 70,648 Cases and 9,852 Deaths - Worldometer *www.worldometers.info*. Viitattu 5.8.2020. (englanniksi)
5. ↑   COVID-19 –EPIDEMIOLOGISCH BULLETINVAN 4 AUGUSTUS 2020 Sciensano
6. ↑  Coronavirus Update (Live): 18,785,493 Cases and 706,181 Deaths from COVID-19 Virus Pandemic - Worldometer *www.worldometers.info*. Viitattu 5.8.2020. (englanniksi)
7. ↑  Belgian tilanne todella synkkä: uusien koronatapausten määrä lähellä "tsunamia" – "Vaarallisin tilanne koko Euroopassa" *Ilta-Sanomat*.  19.10.2020. Viitattu 29.10.2020.
8. ↑  Belgialainen sairaala pyytää koronatartunnan saaneita sairaanhoitajia jatkamaan töissä – "Ei tartuntariskiä" *Ilta-Sanomat*.  29.10.2020. Viitattu 29.10.2020.
9. ↑  Koronavirus | Belgiassa on alue, jossa koronatilanne on riistäytymässä käsistä: "Emme tule kestämään viikkoa" *Helsingin Sanomat*.  29.10.2020. Viitattu 23.11.2020.
10. ↑  Koronavirus | Belgiassa on alue, jossa koronatilanne on riistäytymässä käsistä: "Emme tule kestämään viikkoa" *Helsingin Sanomat*.  29.10.2020. Viitattu 29.10.2020.
11. ↑  Iida Hallikainen: Belgia sulkeutuu – "Olemme hätätilassa" *verkkouutiset.fi*.  31.10.2020. Viitattu 31.10.2020.
12. ↑  Covid: Belgium announces return to national lockdown *BBC News*.  31.10.2020. Viitattu 31.10.2020. (englanniksi)
13. ↑  Tämä on Euroopan koronatilanne nyt – Tshekin pääministeri pyysi viidesti anteeksi ja esitti viiltävän tarkan ennusteen terveydenhuollon kestävyydestä *Ilta-Sanomat*.  17.11.2020. Viitattu 17.11.2020.
14. ↑  Koronakäyrät laskussa monessa Euroopan maassa – kovat rajoitukset näyttävät tehonneen *Yle Uutiset*. Viitattu 27.11.2020.
15. ↑  Coronalert - Stay safe. Protect each other. *Coronalert*. Viitattu 14.1.2021. (englanniksi)
16. 1 2  FAQ *Coronalert*. Viitattu 14.1.2021. (englanniksi)
17. ↑  Mobile contact tracing apps in EU Member States *European Commission - European Commission*. Viitattu 14.1.2021. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Koronaviruspandemia 2019– |
| --- |
|  |
| Virus | 
* SARS-CoV-2
* koronavirukset

 |
|  |
| Sairaus | 
* COVID-19
* COVID-19-näytteenotto
* rokote
* COVID-19 eläimillä
* COVID-19:n pitkäaikaiset ja pysyvät vaikutukset

 |
|  |
| Suomessa | 
* koronaviruspandemia Suomessa
* aikajana
* toimenpiteet
* strategia
* etäopetus

 |
|  |
| Muuta | 
* tapahtumahistoria
* *M/S Diamond Princess*
* Zhong Nanshan
* infodemia
* salaliittoteoriat
* raskauden aikana
* matkailijan koronatesti

 |
|  |
| Muissa maissa | 
* Alankomaat
* Argentiina
* Belgia
* Benin
* Brasilia
* Espanja
* Fidži
* Islanti
* Intia
* Iran
* Italia
* Itävalta
* Japani
* Kiina
* Kreikka
* Kolumbia
* Meksiko
* Norja
* Papua-Uusi-Guinea
* Peru
* Pohjois-Korea
* Puola
* Ranska
* Ruotsi
* Saksa
* Tanska
* Taiwan
* Tšekki
* Turkki
* Ukraina
* Valko-Venäjä
* Venäjä
* Viro
* Yhdistynyt kuningaskunta
* Yhdysvallat

 |

 |